EkBass/fiwiki-20250220-pages-articles huggingface dataset:
Loris Kessel

Loris Kessel (1. huhtikuuta 1950 Lugano, Ticino, Sveitsi – 15. toukokuuta 2010 Montagnola, Ticino, Sveitsi) oli sveitsiläinen F1-kuljettaja. Hän osallistui kuuteen F1-osakilpailuun kausilla 1976–1977. Hän oli parhaimmillaan kahdestoista Belgian GP:ssä 1976. Hän ajoi myös sarjan ulkopuolisissa kilpailuissa. Kessel muistetaan parhaiten vuoden Saksan osakilpailusta, missä RAM Racingin autot joutuivat poliisin takavarikoimiksi, koska Kessel vaati kauden alussa maksamaansa rahasummaa takaisin tultuaan korvatuksi muilla maksukuljettajilla kesken kauden. Le Mansin 24 tunnin ajoissa vuonna 1993 Kessel sijoittui Porsche 962 -autolla C2-luokan kolmanneksi yhdessä Otto Altenbachin ja Jürgen Oppermannin kanssa. Kilpauransa jälkeen Kessel johti Sveitsin Luganossa autoliikettä sekä omaa kilpailutiimiään, joka kilpaili Ferrari Challenge -sarjoissa ja FIA:n GT3 Euroopan mestaruussarjassa. Vuosi Talli Valmistaja Moottori 1 2 3 4 5 6 7 8 9 10 11 12 13 14 15 16 17 Sijoitus Pisteet 1976 RAM Racing Brabham BT44B Ford Cosworth DFV 3.0 V8 BRA RSA USW ESP DNQ BEL 12 MON SWE Kesk. FRA DNQ GBR GER AUT NC NED ITA CAN USA JPN - 0 1977 Jolly Club of Switzerland Apollon Fly-FWRC Ford Cosworth DFV 3.0 V8 ARG BRA RSA USW ESP MON BEL SWE FRA GBR GER AUT NED ITA DNQ USA CAN JPN - 0 ==Lähteet== Luokka:Sveitsiläiset Formula 1 -kuljettajat Luokka:Vuonna 1950 syntyneet Luokka:Vuonna 2010 kuolleet
Makrillit

Makrillit (Scombridae) on Scombriformes-lahkon makrillikalojen (Scombroidei) alalahkoon kuuluva kalaheimo, jossa on monia tärkeitä ruokakaloja. Makrillien parhaat tuntomerkit ovat kaksi selkäevää ja 5–12 eväkettä selkä- ja peräevän takana. == Alaheimot ja suvut == Sukuja on 15 kahdessa alaheimossa. *Gasterochismatinae **Gasterochisma *Scombrinae **Tribus Scombrini ***Rastrelliger ***Scomber **Tribus Scomberomorini ***Acanthocybium ***Grammatorcynus ***Scomberomorus **Tribus Sardini ***Cybiosarda ***Gymnosarda ***Orcynopsis ***Sarda **Tribus Thunnini – Tonnikalat ***Allothunnus ***Auxis ***Euthynnus ***Katsuwonus ***Thunnus – Aitotonnikalat == Lähteet == * Luokka:Seulonnan keskeiset artikkelit
Attribuutti (taidehistoria)

thumb|upright|Ignaz Hillebrandt, Pyhä Andreas 1721. Teoksen leijona on Pyhän Markuksen attribuutti. Attribuutti (, verbistä attribuere ’liittää johonkin, omistaa jollekin’) tai tunnuskuva on esine tai käsite, joka liitetään henkilön tai allegorisen käsitteen yhteyteen tämän tunnistamiseksi. Keskiajan taiteessa attribuutit olivat tärkeitä pyhimysten ja personifioitujen käsitteiden tuntomerkkeinä. Attribuutti eroaa symbolista siten, että sillä ei ole tavallisesti esineellisen merkityksen lisäksi vertauskuvallista merkitystä. Attribuutit ovat tärkeitä myös esimerkiksi muotokuvissa. Attribuutit ovat yleisiä uskonnollisessa taiteessa. Esimerkiksi Neitsyt Marian attribuutti saattaa olla valkea lilja, tai arkkienkeli Mikaelin haarniska, kuoleman viikate tai tiimalasi. Sama esine voi tilanteesta riippuen liittyä eri henkilöön ja samalla pyhimyksellä voi olla useita erilaisia attribuutteja. Keskiajan lopulla vakiintui tiukka attribuuttijärjestelmä. Uskonnollisten hahmojen lisäksi myös myyttisillä tai historiallisilla henkilöhahmoilla saattaa olla attribuutteja. Attribuutteja ovat Pyhän Pietarin avaimet, Pyhän Katariinan pyörä, Vulkanuksen alasin tai Kupidon jousi. Niitä voidaan käyttää emblemaattisesti – esimerkiksi Pyhä Katariina voidaan esittää nojaamassa pyörään – attribuutteja voidaan myös käyttää monimutkaisemmin, esimerkiksi siten, että attribuutti ottaa sen kuvaaman henkilön paikan, kuten leijona, joka voi esittää Pyhää Markusta. Tällaisissa tapauksissa attribuutti toimii symbolin tavoin. Taiteessa olevien attribuuttien, symbolien ja allegorioiden tutkimista kutsutaan ikonografiaksi. == Katso myös == * Attribuointi * Embleemi * Ikonografia * Symboli * Heraldiikka == Lähteet == == Aiheesta muualla == Luokka:Kristillinen taide Luokka:Taidehistorian käsitteet
Silmätautioppi

Silmätautioppi eli oftalmologiaDuodecim, lääketieteen termit on lääketieteen osa-alue. Siihen kuuluu silmäsairauksien ennaltaehkäisyä ja hoitoa, silmäkirurgiaa sekä taittovirheiden hoitoa. Suomessa silmätautien erikoislääkäriksi eli silmälääkäriksi erikoistuvat lääkärit suorittavat noin viisi vuotta kestävän erikoistumiskoulutuksen, johon sisältyy harjoittelua ja teoriaopintoja. KLL/Silmä- ja korvaklinikka == Katso myös == * Optometristi == Lähteet == == Aiheesta muualla == Luokka:Silmät Luokka:Lääketieteen erikoisalat Luokka:Seulonnan keskeiset artikkelit
Oravareitti

Oravareitti on kanoottireitti Juvan ja Sulkavan välillä. Se sopii perhemelontaan. Se on myös Suomen ensimmäinen biologisesti tutkittu, maastoon merkitty vesiluontopolku. Reitin pituus on noin 57 km. Muutamaa lukuun ottamatta kaikki kosket ovat vaikeusasteeltaan 1. == Lähteet == == Aiheesta muualla == * oravareitti.net Luokka:Melontapaikat ja -reitit
Broken, Beat & Scarred

Broken, Beat & Scarred on kuudes single Metallican albumilta Death Magnetic. Se julkaistiin 3. huhtikuuta 2009. Kappaleesta on tehty myös Wayne Ishamin ohjaama musiikkivideo. ”Broken, Beat & Scarred” on Death Magnetic -albumin kolmas kappale ja yhtye on soittanut kappaleen suurin piirtein jokaisella World Magnetic -kiertueen keikalla. == Kokoonpano == * James Hetfield – laulu, rytmikitara * Kirk Hammett – soolokitara, taustalaulu * Robert Trujillo – bassokitara, taustalaulu * Lars Ulrich – rummut, lyömäsoittimet * Rick Rubin – tuottaja * Ted Jensen – masteroija * Greg Fidelman – miksaaja Luokka:Metallican kappaleet Luokka:Vuoden 2008 kappaleet
Henry Bergström

Henry Bergström (s. 16. helmikuuta 1950) on entinen suomalainen jalkapalloilija. Hyökkääjänä pelannut Bergström edusti Vasa IFK:ta 1968–1971, Vaasan Palloseuraa 1972–1973 ja 1975–1977, Kokkolan Palloveikkoja 1974 sekä IF Kraftia 1978–1981. mestaruussarjassa hän pelasi VPS:ssa ja KPV:ssa. Kaikkiaan Bergström pelasi viiden kauden aikana 100 pääsarjatason ottelua, joissa hän teki 36 maalia. Lisäksi hän viimeisteli neljän 1. divisioona -kauden aikana 62 maalia. Maajoukkueessa Bergström pelasi vuosina 1971–1972 neljä maaottelua. == Lähteet == Luokka:Suomalaiset jalkapalloilijat Luokka:Vuonna 1950 syntyneet Luokka:Elävät henkilöt
Säkkituoli

Säkkituoli on lepotuolina käytettävä iso muovirouhetäytteinen nahka- tai kangassäkki. Säkkituoli muotoutuu istujan vartalon mukaan istuimeksi. Ensimmäisen säkkituolin suunnittelivat vuonna 1968 Zanottalle italialaiset Piero Gatti, Cesare Paolini ja Franco Teodoro. Heidän säkkituolinsa nimeltä Sacco tuli markkinoille vuonna 1969. Sacco on otettu New Yorkin Museum of Modern Artin kokoelmiin.Piero Gatti, Cesare Paolini, Franco Teodoro: Sacco Chair, 1968 moma.org Säkkituolit saavuttivat suosion 1990-luvulla, jolloin niitä valmistettiin jo massatuotannossa. Päälliset oli tuolloin tehty vinyylistä, ja täyte oli rakeista polyesteriä. Nykyään päällinen tehdään useimmiten nailonista tai nahasta ja täyte on arvokkaammissa säkkituoleissa erillisessä sisäpussissa. Sisäpussissa oleva täyte mahdollistaa säkkituolin helpomman puhtaanapidon ja päällisestä riippuen myös ulkokäytön. Säkkituoleja löytyy nykyään paljon erilaisista kotitalouksista, toimistoista, hotellien auloista ja ravintoloista. Säkkituoleihin printataan myös paljon erilaisia kuvioita ja logoja. ==Lähteet== Luokka:Istuimet
Kuusjoki (täsmennyssivu)

Kuusjoki voi tarkoittaa seuraavia: *Kuusjoki, entinen kunta Varsinais-Suomessa *Kuusjoki, Halikonjoen sivujoki Kuusjoella Salossa *Kuusjoki, kulmakunta Kylmäkoskella *Kuusjoki, Tarpianjoen sivujoki Kylmäkoskella *Kuusjoki, joki Laukaassa *Kuusjoki, joki Outokummussa *Kuusjoki, kulmakunta ja entinen koulupiiri Ypäjällä *Kuusjoki, Loimijoen sivujoki Ypäjällä
Anu Tuominen

__NOTOC__ Anu Tuominen (1961 Lemi) on suomalainen kuvanveistäjä ja käsitetaiteilija. Tuominen sai Ars Fennica -palkinnon vuonna 2003. Hän valmistui Taideteollisesta korkeakoulusta vuonna 1992 ja Kuvataideakatemiasta vuonna 1995. Tuominen käyttää kierrätysmateriaalien ohella usein käsityö-, tekstiili- ja lankatekniikoita. Hän on Kuvanveistäjäliiton ja Taidemaalariliiton jäsen. == Teokset == Anu Tuomisen teosten lähtökohtana on monesti visuaalinen idea, tai teoria kuten geometria tai värioppi. Pienet lisäykset, virkkaus tai lajitteleminen ja yhdisteleminen saavat aikaan metamorfoosin kirpputorien arkisissa esineissä. Osansa vaikutuksessa on teosnimien sanaleikeillä. Ars Fennican esittely Viitattu 14.1.2018. Teoksissa saattaa olla mummolan emalimukeja, erivärisiä lankoja tai villatumppuja. Ne perustuvat usein mielleyhtymiin, jolloin lanka tuo mieleen marjat tai mustikkamaidon.Taidelehden kritiikki Hämeenlinnan museon näyttelystä 2007 Viitattu 18.6.2009. Tuomisen teoksista on julkaistu kirjoja, kuten Kuvan sijamuotoja, joka kuvailee teoksia tai ideoita sanallisesti, samaan tapaan kuin Yoko Onon Grapefruit -kirja, joka ilmestyi vuonna 1964. === Julkinen teos === Helsingissä on Tuomisen vuonna 2006 valmistunut ympäristöteos Kutosen päättäri. Teos sijaitsee Toukolassa Arabianaukiolla, Intiankadun ja Hämeentien kulmassa, paikassa, jossa aikaisemmin oli raitiolinja 6:n päätepysäkki. Alkuperäinen kiskokaari ja vaijerien kannatinpylväs on jätetty paikoilleen ja ne ovat osa teosta. Valaisimet ovat käytöstä poistettuja Helsingin Energian valaisimia. Kiskoilla on viisi raitiovaunun pyöräparia. Teoksen tilaaja on Helsingin kaupungin rakennusvirasto. Aukion maisemansuunnittelija on Molino Oy. == Kirjallisuutta == *Anu Tuominen: Kuvan sijamuotoja, Jack-in-the-Box 2001 *Anu Tuominen: Thinkables, Galerie Anhava, Art-U room, Anu Tuominen 2009 kolmas painos *Ars Fennica 2003 – Anu Tuominen, toim. Kirsti Karvonen ja Sari Romppanen, Ars Fennica -säätiö ja Like, 2003, 2. painos Anu Tuominen 2006 (muun muassa Grafia ry:n Kultahuippu-palkinto ja Kirjavalio-palkinto) == Lähteet == == Aiheesta muualla == * *Anu Tuomisen kotisivut * Luokka:Suomalaiset nykytekstiilitaiteilijat Luokka:Suomalaiset käsitetaiteilijat Luokka:Vuonna 1961 syntyneet Luokka:Elävät henkilöt
Jussi Heikkinen (jääkiekkoilija)

Jussi Heikkinen (s. 29. maaliskuuta 1980 Vaasa) on suomalainen jääkiekkoilija. Heikkinen on pelannut urallaan muun muassa Pelicansissa ja Porin Ässissä, itävaltalaisessa Innsbrucker EV:ssa sekä ruotsalaisissa IF Björklövenissä ja Nyköpings Hockeyssa. == Lähteet == Luokka:Suomalaiset jääkiekkoilijat Luokka:Vuonna 1980 syntyneet Luokka:Elävät henkilöt
Quaternary

Quaternary on yhdysvaltalaisen rock-yhtye Mötley Crüen neljäs kokoelma-albumi, joka koostuu ennenjulkaisemattomista ja uusista kappaleista. Albumi julkaistiin vuonna 1994 ja sen on tuottanut Bob Rock, joka on toiminut tuottajana myös yhtyeen studioalbumeilla Dr. Feelgood (1989) ja Mötley Crüe (1994). Levyn kokonaiskesto on 18 minuuttia ja 55 sekuntia. Kappale ”Father” kertoo basisti Nikki Sixxin perheen hylänneestä isästä. == Kappaleet == == Kokoonpano == * John Corabi – laulu * Nikki Sixx – basso * Mick Mars – soolo- ja rytmikitara * Tommy Lee – rummut * Bob Rock – taustalaulu == Aiheesta muualla == * * Luokka:Vuoden 1994 EP:t Luokka:Mötley Crüen albumit Luokka:Bob Rockin tuottamat albumit
Mårten Hagström

Mårten Hans HagströmDiscogs.com Viitattu 18. kesäkuuta 2009 (s. 27. huhtikuuta 1971) on ruotsalainen kitaristi, parhaiten tunnettu ruotsalaisen thrash metal -yhtye Meshuggahin rytmikitaristina. Hän myös kirjoittaa ja sanoittaa noin kolmanneksen yhtyeen kappaleistaNoisen haastattelu Mårten Hagströmin kanssa (02.07.2004) Viitattu 18. kesäkuuta 2009 ja laulaa taustoja. Hagström liittyi yhtyeeseen vuonna 1992 ensimmäisen albumin julkaisun jälkeen, kun laulaja Jens Kidman jättäytyi rytmikitaristin tehtävästä. Hagström käyttää toisen kitaristi Fredrik Thordendalin tavoin Ibanezin ja Nevbornin 7- ja 8-kielisiä kitaroita. == Diskografia == === Meshuggah === * * * * * * * * * * === Vierailevana artistina === * Clawfinger: == Lähteet == Luokka:Vuonna 1971 syntyneet Luokka:Ruotsalaiset metallimusiikin kitaristit Luokka:Elävät henkilöt
Peugeot 908

Peugeot 908 on Peugeot Sportin vuonna 2011 esitelty LMP1-luokan kilpa-auto. Autoa edelsi Peugeot 908 HDi FAP. == Historia == === 2011 === Kaudella 2011 autolla kilpailtiin Intercontinental Le Mans Cup -sarjassa. Autoilla voitettiin kaikkiaan viisi osakilpailua. Talli saavutti kaudella yhteensä 211 pistettä, ja sijoittui luokkansa ensimmäiseksi. === 2012 === Kaudella 2012 autolla oli tarkoitus osallistua FIA World Endurance Championship -sarjaan. 18. tammikuuta 2012 Peugeot ilmoitti lopettavansa kilpailemisen taloudellisiin syihin vedoten. 908 Luokka:Le Mans Prototype -autot
The Final Riot!

__NOTOC__ The Final Riot! on yhdysvaltalaisen pop-punk-yhtye Paramoren toinen livealbumi, joka julkaistiin vuonna 2008. Albumi on myynyt yli 500 000 kappaleen verran, joten se on saanut Recording Industry Association of American Gold-sertifikaatin. Livealbumi sisältää keikan Yhdysvaltojen Chicagosta, Gongress Theatressa. Albumi sisältää myös "40 Days of Riot"-dokumentin ja on ensimmäinen Paramore-julkaisu yhtyeen rytmikitaristi Taylor Yorkin kanssa. Albumi ylsi ensimmäisellä listaviikollaan Suomen virallisen listan sijalle 31. == Kappaleet == # # # # # # # # # # # # # # (Jeff Buckley-Cover) # == Kokoonpano == * Hayley Williams – laulu, koskettimet * Josh Farro – leadkitara * Taylor York – rytmikitara * Jeremy Davis – basso * Zac Farro – rummut == Arvostelut == * AbsolutePunk: 85%AbsolutePunk.net: Album review * Allmusic: Allmusic review == Lähteet == Luokka:Vuoden 2008 konserttitallenteet Luokka:Paramoren albumit
Koulunkäynninohjaaja

Koulunkäynninohjaaja (vanha nimike: koulunkäyntiavustajaKoulunkäynninohjaajat Anniina Eloranta ja Minna Iivonen iloitsevat, kun ammattinimike avustaja jää vihdoin historiaan, Motiivi, 10.8.2023, ruotsinkielinen nimike Suomessa: skolgångshandledare) tukee ja ohjaa eri-ikäisiä ja kulttuuritaustaltaan erilaisia ihmisiä niissä toiminnoissa, joissa he eivät kehitysvaiheensa, vammansa tai sosiaalisen tilanteensa vuoksi selviydy itse. Hän tuntee apuvälineitä ja laitteita ja osaa käyttää ja huoltaa niitä. Lisäksi koulunkäynninohjaaja suunnittelee, toteuttaa ja arvioi oppimistilanteita. Koulunkäynninohjaaja voi työskennellä päivähoidon, koulujen ja vapaa-ajan toimintojen palveluksessa. Ammattiin on olemassa koulunkäynnin ja aamu- ja iltapäivätoiminnan ohjaaja sekä koulunkäynninohjaajan erikoisammattitutkinto, joista jälkimmäinen antaa valmiudet tehdä työtä vaativimmissa tehtävissä. Yläkouluissa ja lukioissa työskentelevät oppilaanohjaajat (OPO) taas ovat opettajia, jotka huolehtivat oppilaiden tiedollisesta edistymisestä ja muun muassa jatko-opintoihin liittyvistä asioista. == Katso myös == * Assistentti == Lähteet == == Aiheesta muualla == * Työmarkkinatorin kuvaus koulunkäynninohjaajasta * Koulunkäynninohjaajan ammatista verkkosivulla Duunitori Luokka:Ammatit Luokka:Palveluammatit Luokka:Opetus
Sähkö- ja teleurakoitsijaliitto

Sähkö- ja teleurakoitsijaliitto STUL ry on sähköisen talotekniikan alalla toimivien yritysten liitto. Liiton tarkoituksena on parantaa jäsenyritysten edellytyksiä teknisesti tasokkaaseen, vastuulliseen ja kannattavaan toimintaan. Erityisesti toiminnassa painotetaan sähkö- ja työturvallisuutta. Toiminta tähtää sähkö-, tele- ja turvajärjestelmien käytettävyyden, tuottavuuden ja energiatehokkuuden parantamiseen. STUL aloitti toimintansa vuonna 1933 nimellä Sähköliikkeiden liitto r.y. 1971 nimeksi tuli Suomen Sähköurakoitsijaliitto ry. Nykyinen nimi otettiin käyttöön 1996. STUL- konserniin kuuluvat Sähkö- ja teleurakoitsijaliitto STUL ry, Sähköinfo Oy, Henkilö- ja Yritysarviointi Seti Oy ja Kiinteistö Oy Leppävaaran Sähkötalo. Liiton ja sen yhtiöiden palveluksessa on yhteensä vajaat 50 henkilöä. Liiton toimipaikka sijaitsee Espoon Leppävaarassa. Sähkö- ja teleurakoitsijaliittoon kuuluu varsinaisina jäseninä noin 2000 sähkö-, tele- ja verkostourakointiyritystä. Liittoon kuuluu myös yhteistoimintajäseniä, jäsenjärjestöjä ja tiedotussopimuksen tehneitä oppilaitoksia. STUL ry ei ole Elinkeinoelämän keskusliiton jäsen. ==Aiheesta muualla== * Sähkö- ja teleurakoitsijaliitto Luokka:Suomalaiset teknologiajärjestöt Luokka:Elinkeinoelämän järjestöt
Edunsaaja

Edunsaaja on henkilö, joka oikeustoimeen, kuten esimerkiksi sopimukseen, perustuen saa tietyn taloudellisen tai muun edun, vaikkei olisikaan sopimuspuolena. Jos edunsaaja ei ole sopimuspuolena, on kyseessä sopimus kolmannen hyväksi. Tällaiset sopimukset ovat yleisiä vakuutusten, varsinkin henkivakuutuksen yhteydessä, jolloin vakuutuksenottaja on tahtonut vakuutussumman ja suoritukset maksettavaksi edunsaajalle kuolemansa jälkeen. Tällainen maksu ei kuulu kuolinpesään.Uusi tietosanakirja, Tietosanakirja oy 1960–1966.Iso tietosanakirja, WSOY 1995–1997. ==Lähteet== Luokka:Sopimusoikeus
Vindikaatio

Vindikaatio (, torjuminen < vindicā're, vaatia) tarkoittaa laajasti ymmärrettynä esineen palauttamista haltijalta takaisin sen omistajalle. Prosessioikeudessa sitä käytetään omistajan kannemuotojen yhteydessä (esimerkiksi saannonmoitekanne) ja esineoikeudessa se tavallisesti liittyy dynaamiseen suojaan. Esineoikeudessa syntyy vaihdantakollisio, kun esineen luovuttaja ei ole omistanut esinettä ja esineen oikea omistaja vaatii sitä itselleen. Jos oikea omistaja voittaa jutun, on jutussa noudatettu vindikaatioperiaatetta ja omistajalla on ollut vindikaatio-oikeus. Jos esine jää luovutuksensaajalle, on kyseessä ekstinktio hänen hyväkseen.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 1020–1021. Vindikaatio-oikeudesta joudutaan päättämään, kun harkitaan saantosuojan ja nautintasuojan edellytyksiä. Vindikaatioperiaate väistyy usein esimerkiksi irtaimien esineiden ja arvopaperien luovutuksen yhteydessä, sillä niiden yhteydessä vilpittömän mielen suoja menee varsin pitkälle. Vindikaatio on ensisijainen keino oikeudettomien varallisuuden siirtojen korjauksiin ja edunpalautus on siihen nähden toissijainen keino. ==Lähteet== Luokka:Esineoikeus
Unstoppable

Unstoppable on Marikon debyyttialbumin Fabulous Tonight ensimmäinen single. Kappale julkaistiin ensimmäisenä Marikon Myspace-sivustolla helmikuussa 2008. Digitaaliseen myyntiin se tuli 10. maaliskuuta 2008 ja nousi ensimmäisellä listaviikollaan Latauslistan toiseksi myydyimmäksi kappaleeksi. "Unstoppable" oli listalla 15 viikkoa. 1980-luvulta vaikutteita saaneen kappaleen on tehnyt Pauli Rantasalmi, Tatu Ferchen ja Mariko itse. Kappaleen on tuottanut Pauli Rantasalmi. Kappaleen musiikkivideo julkaistiin huhtikuussa 2008. ==Kappaleet== # ==Listasijoitukset== Lista Paras sijoitus Suomen virallinen singlelista 2 Suomen virallinen latauslista 2 ==Lähteet== Luokka:Vuoden 2008 kappaleet Luokka:Marikon kappaleet
Pohjanpitäjänlahti

Pohjanpitäjänlahti eli Pohjanlahti () on 15 kilometriä pitkä merenlahti, joka halkaisee Raaseporin kaupungin alueen Länsi-Uudellamaalla eteläisessä Suomessa. Murroslaaksossa kulkeva kapea lahti muistuttaa paljon vuonoa. Lahden leveys vaihtelee välillä 1–4 km. Pohjanpitäjänlahti ulottuu Pohjan keskustasta Fiskarin- ja Mustionjoelta Tammisaaren läpi Suomenlahteen. Lahtea rajaavat Hankoniemi ja Lohjanharju. Pohjanpitäjänlahti on Uudenmaan tärkein Natura 2000 -projektin murtovesialue. Veden suolapitoisuus muuttuu lahden pohjukasta merelle tultaessa miltei nollasta 0,6 %:iin. Lahti on murtovesiallas, jonka vesi vaihtuu noin kerran vuodessa. Sen keskisyvyys on 9 m. Lahden pohja nousee meren suunnasta kohti Tammisaarta, jonka kohdalla on kynnys, jossa veden syvyys on 7 m. Sen jälkeen Pohjan suuntaan on 40 metriä syvä Sällvikin syvänne, jossa vesi seisoo harppauskerroksen alla.Heli Saavalainen, Rannikon ainoa vuono voi huonosti, Helsingin Sanomat 7.3.2011 sivu A 6 Lahden tila on erittäin huono, ja sen pohjasta on häviämässä elämä. Tammisaaren kynnystä on suunnitellaan ruopattavaksi väylän syventämiseksi, jotta laivat pääsisivät Pohjankurun satamaan. Ruoppaus vaikuttaisi ympäristöön ympäristöarvion mukaan haitallisesti ja heikentäisi suojeluarvoja sekä aiheuttaisi lisäkuormitusta. Lahden ekosysteemi olisi vaarassa. == Lähteet == Luokka:Suomen lahdet Luokka:Raaseporin luonto Luokka:Suomen Natura-alueet
Menlo Park

Menlo Park on yhdysvaltalainen kaupunki, joka sijaitsee Kalifornian osavaltion San Mateon piirikunnassa, joka on osa San Franciscon Bay Areaa. Menlo Park sijaitsee teknologiayritysten keskittymänä tunnetun Piilaakson tuntumassa, johon se joissakin tapauksissa lasketaan itsekin kuuluvaksi. Asukasluku oli 30 785 vuoden väestönlaskennassa. Keskimääräiseltä tulotasoltaan kaupunki on Yhdysvaltain varakkaimpia. Menlo Parkin Sand Hill Road on venture capital -pääomasijoitusyhtiöiden mekka. Lähes kaikilla merkittävillä alan toimijoilla on joko pääkonttori tai muu toimisto sen varrella. Menlo Parkissa sijaitsee myös Stanfordin yliopiston operoima kiihdytinlaboratorio SLAC National Accelerator Laboratory. == Lähteet == ==Aiheesta muualla== *Menlo Parkin nettisivut *Paikallisen kauppakamarin Menlo Park -opas *Menlo Parkin kirjasto *Menlo Parkin historiallinen yhdistys *Kävelykierros Menlo Parkissa *San Mateon piirikunnan turistiopas Luokka:Kalifornian kaupungit Luokka:San Mateon piirikunta
Paulina Gaitán

Paulina Gaitán (s. 19. helmikuuta 1992) on meksikolainen näyttelijä. Hän aloitti näyttelemisen kotimaassaan 9-vuotiaana,Paulina Gaitán's crossing over in 'Sin Nombre' ja elokuvadebyyttinsä hän teki vuonna 2004. == Osittainen filmografia == === Elokuvia === Elokuva Vuosi Ohjaaja Rooli Viattomat äänet 2004 Luis Mandoki Angelita Trade – tervetuloa Amerikkaan 2007 Marco Kreuzpaintner Adriana Sin nombre 2009 Cary Joji Fukunaga Sayra Mä oon mikä oon 2010 Jorge Michel Grau Sabina Las niñas bien 2018 Alejandra Márquez Abella Ana Paula === Televisiosarjoja === Televisiosarja Vuosi Rooli Capadocia 2010 Andrea Marín Las Aparicio 2010 Ileana Delacroix River 2012 Jahel Valenzuela Señorita Pólvora 2015 Noemí Loaiza Narcos 2015–2016 Tata Escobar == Lähteet == == Aiheesta muualla == * Gaitan, Paulina Gaitan, Paulina Gaitan, Paulina
Anders Auvinen

Anders Auvinen (31. tammikuuta 1843 Kitee – 7. lokakuuta 1915 Savonlinna) oli suomalainen Savonlinnassa vaikuttanut kauppias, laivanvarustaja, sahanomistaja ja kauppaneuvos. Auvisen vanhemmat olivat maanviljelijä Heikki Auvinen ja Katri Havukainen. Koska kotitila oli liian pieni tarjoamaan elantoa, Anders lähti 16-vuotiaana syyskuussa 1859 liikeapulaiseksi Savonlinnaan kauppias Ivan Abramoffin palvelukseen. Auvinen palveli liikeapulaisena 14 vuotta ensin Abramoffin ja vuodesta 1863 Stepan Schataloffin liikkeessä. Hän kävi myös lyhyen kauppakoulukurssin 1870 Turussa. Auvinen sai 1873 porvarinoikeudet Savonlinnan maistraatilta ja 10. huhtikuuta 1873 hän avasi oman liikkeensä Juhlevskyn talossa. Vuonna 1876 Auvinen rakensi oman talon Olavinkadun varrelle ja siirsi liikkeensä sinne. Auvinen harjoitti sekä tukku- että vähittäiskauppaa ja hänen liikkeellään oli neljä sivumyymälää maaseudulla. Vuonna 1887 hän osti Punkaharjun Putikossa sijainneen vanhan vesisahan. Hän perusti Putikkoon uudenaikaisen höyrysahan ja perusti Putikkoon aikaa myöten myös laivatelakan, höyrymyllyn, tervapolttimon, meijerin, rinkelileipomon sekä vähittäiskaupan. Auvinen toimi myös Savonlinnan Höyrylaiva Oy:n toimitusjohtajana ja hän oli osakkaana useissa paikallisissa yrityksissä. Auvinen oli Savonlinnan kaupunginvaltuuston jäsenenä neljään otteeseen vuosien 1875–1901 välillä. Hän sai kauppaneuvoksen arvon 1907. Vuonna 1894 Auvinen ryhtyi laivanvarustajaksi. Hänen aluksensa kuljettivat rahtia erityisesti Savonlinnan ja Pietarin välillä. Vuonna 1910 Auvinen muodosti omistuksistaan And. Auvinen Osakeyhtiö -nimisen yhtiön. Anders Auvisen kuoltua yhtiön johdossa toimivat hänen poikansa kauppaneuvos Johan Aleksander Auvinen, johtaja Viktor Edvard Auvinen (1876–1936) ja agronomi Yrjö Heikki Auvinen (1884–1935). Auvinen kuului vuoden 1899 suureen lähetystöön Savonlinnan edustajana.Päiviö Tommila: Suuri adressi, s. 311. WSOY, 1999. Anders Auvinen oli naimisissa vuodesta 1873 kauppias Stepan Schataloffin tyttären Olga Schataloffin kanssa. Heillä oli kymmenen lasta. __NOTOC__ == Lähteet == * Juhani Auvinen: Kauppaneuvos And. Auvinen ja muutamia tietoja hänen suvustaan, Genos 14(1943), s. 132-134 ===Viitteet=== == Kirjallisuutta == * Esko Pakkanen : Auvisen laivat. Suomen höyrypursiseura, Vantaa 1997 ISBN 951-97287-1-6 == Aiheesta muualla == * * And. Auvinen Oy yhtiöhistoriaa Luokka:Suomalaiset liikemiehet Luokka:Suomalaiset laivanvarustajat Luokka:Suomalaiset kauppiaat Luokka:Kauppaneuvokset Luokka:Vuonna 1843 syntyneet Luokka:Vuonna 1915 kuolleet
Johan Aleksander Auvinen

Johan Aleksander Auvinen (11. heinäkuuta 1875 Savonlinna – 24. syyskuuta 1950 Savonlinna) oli suomalainen liikemies ja kauppaneuvos, And. Auvinen Oy:n perustaja ja toimitusjohtaja. Auvinen kävi neljä luokkaa reaalilyseota, suoritti Kuopion kauppakoulun 1893–1896 ja työskenteli sitten Lyypekissä Piehl & Fehlingin konttorissa opiskellen samalla Lyypekin kauppakoulussa. Palattuaan Suomeen hän oli aluksi työssä Häkli, Lallukka ja Kumppanin liikkeessä Viipurissa 1897 ja teki sitten opintomatkan Venäjälle. Auvinen oli toiminimi And. Auvisen prokuristina 1898–1910 ja vuonna 1910 muodostetun And. Auvinen Oy:n toimitusjohtajana 1910–1950. Hän oli myös Savonlinnan höyrylaiva Oy:n toimitusjohtajana 1900–1907 ja Saimaan höyrylaiva Oy:n toimitusjohtajana 1909–1916. Auvinen oli Keskuskauppakamarin jäsen 1920–1925, PYP:n hallintoneuvoston jäsen 1927–1943 ja Suomen sahanomistajain yhdistyksen hallituksen jäsen 1924–1941. Hän sai kauppaneuvoksen arvon 1926. Auvinen kuului Savonlinnan kaupunginvaltuustoon 1907–1911, 1913–1918, 1923–1925 ja 1929–1930. Auvisen vanhemmat olivat olivat kauppaneuvos Anders Auvinen ja Olga Schataloff. Hän oli naimisissa vuodesta 1901 runoilijana tunnetun kansakoulunopettaja Helmi Katarina Roosin kanssa. Historioitsija, kauppaneuvos Juhani Auvinen oli heidän poikansa. Auvinen on haudattu Talvisalon hautausmaalle Savonlinnaan. == Lähteet == * Wikiaineisto: Kuka kukin oli 1961 * Savonmaa.fi: Anders ja Johan Aleksander Auvinen ===Viitteet=== Luokka:Suomalaiset liikemiehet Luokka:Kauppaneuvokset Luokka:Savonlinnan kaupunginvaltuutetut Luokka:Vuonna 1875 syntyneet Luokka:Vuonna 1950 kuolleet
Alfred Jacobsson

Johan Alfred Jacobsson (27. lokakuuta 1841 Turku – 15. helmikuuta 1931) oli suomalainen puutavara-alan liikemies, lahjoittaja, valtiopäivämies. Jacobssonin vanhemmat olivat kauppalaivuri Johan Jacobsson ja Charlotta Albertina Myhrberg. Hän kävi yläalkeiskoulun ja kauppakoulun sekä teki vielä vuonna 1870 opintomatkan Englantiin, Ranskaan ja Saksaan. Jacobsson perusti 1870 oman puutavaraliikkeen Turkuun. Hän toimi vuodesta 1881 Akaan Höyrysaha Oy:n toimitusjohtajana ja vuodesta 1888 Vartsalan Höyrysaha Oy:n toimitusjohtajana. Jacobsson oli Kemi Oy:n johtokunnan jäsen, Merivakuutus Oy Tritonin johtokunnan puheenjohtaja, Turun Osakepankin hallintoneuvoston jäsen sekä Åbo Akademin hallituksen jäsen. Jacobsson oli Turun edustaja porvarissäädyssä valtiopäivillä 1899. Hän oli Turun kaupunginvaltuuston jäsen 1879–1903 ja rahatoimikamarin jäsen 1885–1890. Jacobsson toimi lisäksi Ruotsin varakonsulina Turussa 1890–1918. Hän lahjoitti biologisen museon Turun kaupungille 1902–1906 sekä teki lukuisia lahjoituksia Åbo Akademille. Jacobssonin kodin irtaimistosta on muodostettu Ett Hem -niminen kotimuseo empiretyyliseen puupientaloon Turun Piispankadulla. Alfred Jacobsson oli naimisissa vuodesta 1877 Helene Kumlinin kanssa. == Lähteet == * Wikiaineisto: Kuka kukin oli 1961 ===Viitteet=== == Aiheesta muualla == * Alfred ja Helene Jacobssonin kodista muodostettu Ett Hem-kotimuseo Luokka:Suomalaiset liikemiehet Luokka:Suomen suuriruhtinaskunnan porvarissäädyn valtiopäivämiehet Luokka:Turun kaupunginvaltuutetut Luokka:Suomalaiset lahjoittajat Luokka:Vuonna 1841 syntyneet Luokka:Vuonna 1931 kuolleet
ESET

ESET LCC on vuonna 1992 perustettu virusten ja haittaohjelmien torjuntaan keskittynyt slovakialainen yritys. Yhtiön nimi tulee slovakian kielen vastineesta egyptiläisestä Isis-äitijumalattaresta.ESET FAQ SHEET FOR “FRIENDS (pdf) Yhtiön pääkonttori sijaitsee Bratislavassa, Slovakiassa. ESET valittiin menestyneimmäksi slovakialaiseksi yritykseksi vuosina 2008, 2009 ja 2010.ekonomika Firma roka je Eset a najúspešnejšia banka VÚB Čítajte viac hnonline Eset je opäť firmou roka == Tuotteet == ESETin ensimmäinen tuote oli virustentorjuntaohjelma MS-DOS-käyttöjärjestelmälle. Nykyisin tuoteperheeseen kuuluu kuluttajille ja yrityksille suunnattuja maksullisia turvallisuusohjelmistoja. Eset pyrkii erottumaan kilpailijoistaan integroidulla uhantorjuntajärjestelmällä, joka sisältää ESETin tavaramerkillä suojatulla nimellä kutsuttavan ThreatSense-ennakoivan suojaustekniikan. ESET hyödyntää symbolista konekieltäAre ESET Smart Security and ESET NOD32 Antivirus native 64-bit applications? ohjelmiensa koodeissa joka pienentää laitevaatimuksia ja tarvittavan tilan tarvetta. == Menestyminen == ESET on ensimmäinen virustorjuntaohjelma joka on saanut 78 VB100-palkintoa Virus Bulletin -testeistä, eikä siltä ole jäänyt yhtään virusta huomaamatta vuoden 1998 jälkeen.virusbtn VB100 Results ESET ESET on myös menestynyt säännöllisesti ICSA Labsin ja West Coast Labsin virustorjuntaohjelmien testeissä. == Lähteet == == Aiheesta muualla == * Yrityksen verkkosivut Luokka:Ohjelmistoyhtiöt Luokka:Slovakialaiset yritykset Luokka:Tietoturvaohjelmat Luokka:Haittaohjelmat
Punasirppisammal

Punasirppisammal (Warnstorfia sarmentosa) on palmikkosammalten lahkoon kuuluva sammal. Se on epäsäännöllisesti haarova ja väriltään punertava tai veden alla kasvaessaan musta. Sen lehdet ovat lusikkamaiset ja nipukalliset. Se kasvaa keski- ja runsasravinteisten soiden väli- ja rimpipinnoilla. Se kasvaa koko Suomessa Etelä-Karjalaa lukuun ottamatta. ==Lähteet== Luokka:Hetesirppisammalet
Alpinestars

Alpinestars on italialainen yritys, joka valmistaa vaatteita ja varusteita moottoripyöräilyyn, autoiluun ja vapaa-aikaan. Sen perusti Italialainen Sante Mazzarolo vuonna 1963. == Sponsorointi == Lista Alpinestarsin merkittävistä sponsoroiduista henkilöistä: *MotoGP: Toni Elías, Nicky Hayden, John Hopkins, Dani Pedrosa, Casey Stoner *Superbike: Eric Bostrom, Shane Byrne, Carlos Checa, Troy Corser, Jamie Hacking, Noriyuki Haga, Tommy Hayden, Karl Muggeridge, Ben Spies, Jake Zemke *Motocross/Supercross: Mike Alessi, Christophe Pourcel, Chad Reed, James Stewart Jr., Ben Townley, David Vuillemin *World Rally Championship (WRC): The Late Colin McRae, Richard Burns *Formula 1: Rubens Barrichello, Jenson Button, Jarno Trulli, Lotus F1 Team *GP2: James Jakes *FIA GT: JetAlliance Racing, Philipp Peter *NASCAR: Kurt Busch, Kyle Busch, Jeff Gordon, Jimmie Johnson, Casey Mears, Max Papis, and Denny Hamlin. *Rally America Championship: Travis Pastrana, Tanner Foust *Indy Racing League: Enrique Bernoldi, Tony Kanaan, Danica Patrick *BMX: Ryan Guettler *Drifting: Tony Angelo, Chris Forsberg, Tanner Foust, Vaughn Gittin == Jälleenmyynti pohjoismaissa == Alpinestarsia pohjoismaissa jälleenmyy Duell Finland sekä Allright. == Aiheesta muualla == * Historia * Kotisivut Luokka:Italialaiset yritykset Luokka:Vaatemerkit
Bruce Halford

Bruce Henley Halford (18. toukokuuta 1931 Hampton-in-Arden – 2. joulukuuta 2001 Churston, Devon) oli brittiläinen F1-kuljettaja. ==Ura== Halford aloitti kilpa-ajamisen ostamalla itselleen Maseratin vanhan Formula 1 -auton Stirling Mossin mekaanikolta Tony Robinsonilta ja jota hän kuljetti kilparadoille vanhalla bussilla. Halford vietti enemmän aikaa kiertolaisena bussissa kuin kilpa-ajajana Maseratissaan, koska hän sai elantonsa palkintorahoista sekä varaosientoimittajiensa sponsorirahoista. Hän osallistui yhdeksään F1-osakilpailuun kausina 1956–1957 ja 1959–1960. Halford ajoi Maseratin, Lotusin ja Cooperin autoilla ja oli parhaimmillaan kahdeksas Ranskan GP:ssä 1960. Hän osallistui myös lukemattomiin MM-sarjaan kuulumattomaan kilpailuihin Formula 2 -autolla. Halfordin kilpa-ajot eivät sujuneet ongelmitta. Caenin GP:n 1957 kolmannen sijan ansiosta hän pääsi ajamaan Saksan GP:hen ja sijoittui 11., mutta lähtöä varjosti hänen kiistelynsä starttirahasta kisajärjestäjien kanssa. Kaudella 1958 hän ajoi sarjan ulkopuolisissa kilpailuissa Maseratinsa kilpailukyvyn heikennyttyä. Kaudella 1959 Halford vaihtoi ajokikseen Lotus-auton, mutta ajoi vain Monacon osakilpailussa, koska hän keskeytti jo toisella kierroksella joukkokolariin. Viimeisellä kaudellaan hän karsiutui ulos Monacon osakilpailusta ja Ranskan GP:ssä sijoittui parhaimmalle sijoitukselleen. Vuosi Talli Valmistaja Moottori 1 2 3 4 5 6 7 8 9 10 Sijoitus Pisteet 1956 Bruce Halford Maserati 250F Maserati S6 ARG MON 500 BEL FRA GBR Kesk. GER DSQ ITA Kesk. \- 0 1957 Bruce Halford Maserati 250F Maserati S6 ARG MON 500 FRA GBR GER 11 PES Kesk. ITA Kesk. \- 0 1959 John Fisher Lotus 16 Climax S4 MON Kesk. 500 NED FRA GBR GER POR ITA USA - 0 1960 Fred Tuck Cars Cooper T45 Climax S4 ARG MON DNQ 500 NED BEL - 0 Yeoman Credit Racing Team Cooper T51 Climax S4 FRA 8 GBR POR ITA USA Halford ajoi formuloiden ohella 1950-1960-luvuilla Le Mansin 24 tunnin ajoja heikolla menestyksellä ja vuoden 1961 kilpailussa hän kolaroi autonsa varikonjälkeiseen Dunlop Curveen, minkä jälkeen hänen ajourakkansa vähenivät merkittävästi. ==Muuta== Kilpa-ajan ammattinsa lisäksi Halford työskenteli vanhempiensa Warberry Hotellissa Torquayssä, piti vaimonsa kanssa Lord's Cafe -kahvilaa Dartmoorissa. Hän omisti myös troolareita ja huvipursia sekä toimi British Racing Drivers' Clubin jäsenenä. Halfordin viimeisiä elinvuosia varjostivat hänen poikansa Peterin kuolema vuonna 1996 liikenneonnettomuudessa, ja vaimo Patsy kuoli hieman myöhemmin poikansa onnettomuuden jälkeen. ==Lähteet== Luokka:Brittiläiset Formula 1 -kuljettajat Luokka:Vuonna 1931 syntyneet Luokka:Vuonna 2001 kuolleet
Middagsnibba (täsmennyssivu)

Middagsnibba tarkoittaa seuraavia: * Middagsnibba, 1 630-metrinen vuorenhuippu Norjan Strandan kunnassa * Middagsnibba, 1 531-metrinen vuorenhuippu Norjan Strandan kunnassa * Middagsnibba, 1 443-metrinen vuorenhuippu Norjan Strynin kunnassa * Middagsnibba, 1 119-metrinen vuorenhuippu Norjan Strandan kunnassa * Middagsnibba, vuorenhuippu Norjan Gloppenin kunnassa
Walt Hansgen

Walter 'Walt' Hansgen (28. lokakuuta 1919 Westfield, New Jersey – 7. huhtikuuta 1966 Orléans, Ranska) oli yhdysvaltalainen F1-kuljettaja. Hän osallistui kahteen F1-osakilpailuun kausina 1961 ja 1964. Hän ajoi viidenneksi Yhdysvaltain GP:ssä 1964 saavuttaen kaksi MM-pistettä. Hän kilpaili myös Indianapolis 500 -kilpailussa vuosina 1964 ja 1965 ollen kilpailuissa 13. ja 14. Hän osallistui useasti Le Mansin 24 tunnin ajoihin ja menehtyi auto- onnettomuudessa testeissä Ranskassa vuonna 1966. Hansgen oli myös taitava katuautokuljettaja 1950-1960-luvuilla voittaen neljä SCCA Road Racing -mestaruutta sekä monia kilpailuja, mm. Virginia International Raceway'llä, Bridgehamptonilla ja Watkins Glenillä. Hän kuului Yhdysvaltojen katuautokuljettajien kerhoon () sekä tuki Mark Donohueta tämän aloittaessa katuautoilun parissa. Vuosi Talli Valmistaja Moottori 1 2 3 4 5 6 7 8 9 10 Sijoitus Pisteet 1961 Momo Corporation Cooper T53 Climax L4 MON NED BEL FRA GBR GER ITA USA Kesk. \- 0 1964 Team Lotus Lotus 33 Climax V8 MON NED BEL FRA GBR GER AUT ITA USA 5 MEX 16. 2 ==Lähteet== Luokka:Yhdysvaltalaiset Formula 1 -kuljettajat Luokka:Moottoriurheilussa surmansa saaneet kuljettajat Luokka:Vuonna 1919 syntyneet Luokka:Vuonna 1966 kuolleet
Mauri Palomäki

Mauri Palomäki (30. marraskuuta 1931 – 21. syyskuuta 2009Pohjalainen, 6.10.2009, s. 4.) oli suomalainen maantieteilijä, joka tunnetaanei aikamuodon muutosta muotoon tunnettiin, sillä tunnetaan kuoleman jälkeenkin sekä Suomessa että kansainvälisesti parhaiten keskus- ja vaikutusaluetutkijana. Palomäki toimi pitkään talousmaantieteen professorina Vaasan kauppakorkeakoulussa, sittemmin Vaasan yliopistossa. Hänen rehtorikautensa oppilaitoksessa kesti 1970–1987. Tuona aikana kauppakorkeakoulu laajeni kattavaksi yliopistoksi sekä muunsi nimensä Vaasan korkeakouluksi vuonna 1980 ja sittemmin Vaasan yliopistoksi vuonna 1991. Vaasan yliopisto on nimennyt Palomäen kauppatieteiden kunniatohtoriksi vuonna 1988https://archive.today/20131005213505/http://old- www.uwasa.fi/ystavat/kunniatohtorit/. ==Julkaisuja== * The functional centers and areas of South Bothnia, Finland. Fennia 88 No 1. Mauri Palomäki 1963. == Lähteet == ==Aiheesta muualla== * Luokka:Suomalaiset maantieteilijät Luokka:Vaasan yliopiston professorit Luokka:Vaasan yliopiston rehtorit Luokka:Vuonna 1931 syntyneet Luokka:Vuonna 2009 kuolleet Luokka:Suomalaiset professorit
Lampisirppisammal

Lampisirppisammal (Sarmentypnum trichophyllum) on iso (jopa 40 cm) vesisammal. Se on runsashaarainen ja haarat taipuvat samaan suuntan kuin verson latva. Sen lehdet ovat pitkiä ja kapeita ja hieman käyriä. Vankka keskisuoni täyttää haaralehtien kärjet kokonaan. Lampisirppisammal kasvaa koko Suomessa kirkasvetisissä lammissa ja järvissä upoksissa tai kelluvana. Biolan käyttää lampisirppisammalta mökkien jätevesiä suodattavien harmaavesisuodattimien suodatinmateriaalina.https://www.biolan.fi/artikkelit/biolan-nostaa- vesisammalta-suodatinmateriaaliksi == Lähteet == Luokka:Hetesirppisammalet
Piritta Lumous

Piritta Lumous (oik. Piritta Vartola), syntynyt 1974, on tamperelainen rock- laulaja, sanoittaja, ohjaaja ja kirjailija. Hän on laulanut muun muassa yhtyeissä Mellow, Not Guilty, Lumous ja Manzana ja julkaissut kuusi levyä (Universal, Playground, DAR, Tuupa-Records). Lisäksi hän on tehnyt 13 Euroopan kiertuetta, ulkomaisia festivaaleja sekä kiertueita Kiinassa Manzana- yhtyeensä kanssa (2016, 2017, 2019). Hän sanoittaa myös muille artisteille, muun muassa Villieläin-yhtyeelle, Agnes Pihlavalle sekä on laulanut taustoja muun muassa Diablon, Uniklubin, Palefacen, Ezkimon ja Lord Estin levyillä. Manzanan kuudes levy ilmestyi 1.8. 2022. Manzana vetäytyi määrittelemättömän pituiselle tauolle huhtikuussa 2023. Lumous laulaa Manzanan lisäksi MuteSwans -yhtyeessä yhdessä Capri Selon (Amberian Dawn), Päivi Lepistön (Movetron) ja Noora Louhimon(Battle Beast) kanssa. Lumous laulaa myös Kalevala-teemaisessa heavy rock- yhtye Louhis Heartissa. Louhis Heartin ensimmäinen single "Mystery in the frozen land" julkaistiin toukokuussa 2018 Etelä-Amerikassa ja Japanissa. Lumous julkaisi Manzana-yhtyeen Euroopankiertueille sijoittuvan esikoisromaaninsa Roadkill - Levottomuuden anatomia huhtikuussa 2012 (Nordbooks). Kirja on vahvasti elämäkerrallinen romaani taiteilijuudesta, äitiydestä ja kiertue-elämästä. Kirjan ensimmäinen painos myytiin loppuun kolmessa viikossa. Lumous ohjaa myös lasten ja nuorten teatteria, sekä esiintyy useissa rooleissa musiikkiteattereissa. Hän esiintyy myös 1920-lukuisen katujazz -yhtyeen Roaming Street Band -solistina. Lumous on valmistunut Turun Taideakatemiasta Teatteri-ilmaisun ohjaajaksi 2004 ja kirjoitti kirjallisuuden dekadentteja naiskuvia käsittelevää Pro gradu -työnsä Tampereen yliopistolle 2017. Lumous on feministi ja eläinoikeuksien puolustaja ja on puhunut julkisuudessa muun muassa naiseudesta rock-maailmassa sekä autistisesta lapsestaan. Piritta Lumous on naimisissa ja hänellä on kolme poikaa. Hän työskentelee teatterin ja kirjallisuuden opettajana lukiossa Pirkanmaalla. == Lähteet == * Manzana-yhtyeen kotisivut * Piritta Lumous Facebookissa * Manzana-yhtye last.fm:ssä * Villieläin-yhtye last.fm:ssä * Piritta Lumouksen myspace-sivut Luokka:Suomalaiset muusikot Luokka:Syntymävuosi puuttuu Luokka:Elävät henkilöt
Hetesirppisammal

Hetesirppisammal (Sarmentypnum exannulatum, syn. Warnstorfia exannulata) on lievästi käyrälehtinen yhteen kertaan haarova vihreänruskehtava sirppisammal. Suikertavat tai kohenevat versot ovat noin 3–5 cm:n pituisia, upoksissa kasvaessa usein pidempiä. Sen koukkumaiset lehdet eivät ole yhtä pitkät ja kapeat kuin lampisirppisammalella. Hetesirppisammal kasvaa koko Suomessa lähteissä, lähteisillä soilla sekä järvissä ja lammissa. == Lähteet == == Aiheesta muualla == * ITIS: Warnstorfia exannulata Luokka:Hetesirppisammalet
Espoon viimeinen neitsyt

Espoon viimeinen neitsyt on Selma Vilhusen käsikirjoittama ja Hanna Maylettin ohjaama suomalainen draamaelokuva vuodelta 2003. Sen pääosissa esiintyvät Saila Laakkonen ja Hennariikka Laaksola. == Näyttelijät == == Juoni == 16-vuotias Minna on kyllästynyt kiltin tytön elämään. Kaikki kaverit elävät Minnan mielestä vauhdikasta ja mielenkiintoista elämää, johon kuuluvat niin seurustelut kuin sekoilutkin. Päästäkseen kokemaan kaiken tämän saman Minna raahaa parhaan ystävänsä Emman kesäiselle liftireissulle todistaakseen, että hänkin osaa olla villi, vapaa ja rohkea. Minnan ja Emman reissusta tulee seikkailu, tosin vähän eri tavalla kuin Minna etukäteen kuvitteli. Lopulta he päätyvät festareille, joilla Minnan villeys, vapaus ja rohkeus todella punnitaan. Samalla Minnan ja Emman kaveruus joutuu koetukselle ja Minna tajuaa mitä on tosi ystävyys. == Aiheesta muualla == * Luokka:Vuoden 2003 suomalaiset elokuvat Luokka:Suomalaiset draamaelokuvat
Vuosien takaa

__NOTOC__ Vuosien takaa on Reijo Viidan kokoelma-albumi, jonka on koonnut tamperelainen Salix Ay. Levyyn on koottu Viidan suosikkikappaleita vuosien varrelta Fonovox- ja JP-musiikki-levy-yhtiön tuotannosta viideltä LP-levyltä. == Kappaleet == # # # # # # # # # # # # # # # # # # # # Luokka:Vuoden 2009 kokoelma-albumit Luokka:Reijo Viidan albumit
EBBC Den Bosch Basket

SPM Shoeters Den Bosch on alankomaalainen koripalloseura, joka sijaitsee 's-Hertogenboschissa. == Historia == Seura perustettiin vuonna 1952 ja se pelasi ensimmäisen pelinsä korkeimmalla tasolla kaudella 1972–1973. Joukkueen kulta-aikaa olivat vuodet 1979-1988, jolloin se voitti kaikki Hollannin mestaruudet. Vuonna 1979 joukkue pääsi myös Euroopan Cup voittajien Cupin finaaliin, jossa se hävisi kuitenkin Gabetti Cantùlle. Vuonna 2000 seuran nimi oli EiffelTowers Nijmegen, koska joukkue sijaitsi sponsorointisyistä Nijmegenissä. Kaudella 2003–2004 seura teki debyyttinsä ULEB Cupissa. Vuonna 2005 joukkuetta sponsoroinut Eiffel päättikin jatkaa toimintaa Den Boschissa, jolloin Nijmegeniin jäi EiffelTowers Nijmegenin. Vuonna 2007 seura sopi Eiffelin kanssa seitsemän vuoden sponsorointisopimuksesta, jonka voimassaolo päättyisi vuonna 2014. == Lähteet == == Aiheesta muualla == *Virallinen kotisivu *Eurobasket Luokka:Alankomaalaiset koripalloseurat Luokka:Vuonna 1952 perustetut urheiluseurat
Dănuț Grecu

Dănuț ”Dan” Grecu (26. syyskuuta 1950 Bukarest – 12. joulukuuta 2024) oli romanialainen telinevoimistelija ja olympiamitalisti.Sports Reference LLC Hän oli parhaimmillaan rengasvoimistelijana.Sports123.com Grecu sijoittui Münchenin 1972 olympialaisissa telinevoimistelun joukkuekilpailussa seitsemänneksi ja henkilökohtaisessa moniottelussa parhaana romanialaisena 32:nneksi pistein 108,850.Kluge, s. 311–312 Montrealin 1976 olympialaisissa hän saavutti renkailla pronssia pistein 19,500. Hänen edelleen sijoittuivat neuvostoliittolaiset Nikolai Andrianov ja Aleksandr Ditjatin. Joukkuekilpailussa hän sijoittui kuudenneksi kerättyään kymmenenneksi parhaat henkilökohtaiset pisteet, mutta moniottelun finaalin hän jätti kesken ja sijoittui 36:nneksi. Hypyssä hän sijoittui neljänneksi 19,200 pisteellä.Kluge, s. 532–534 Moskovan 1980 olympialaisissa Grecu sijoittui joukkuekilpailussa neljänneksi, moniottelussa yhdeksänneksi (115,225 p) ja renkailla kuudenneksi epäonnistuttuaan pahasti finaalisuorituksessaan (10,850 p).Kluge, s. 753–754 Varnan MM-kilpailuissa 1974 Grecu jakoi renkaitten maailmanmestaruuden Nikolai Andrianovin kanssa. Strasbourgin MM-kilpailuissa 1978 hän saavutti renkailla pronssia ja Fort Worthin MM-kilpailuissa 1979 hopeaa. Grecu saavutti renkailla EM-hopeaa Grenoblessa 1973 sekä Euroopan-mestaruuden Bernissä 1975. == Lähteet == * * * === Viitteet === == Aiheesta muualla == Luokka:Romanialaiset olympiamitalistit Luokka:Romanialaiset telinevoimistelijat Luokka:Vuonna 1950 syntyneet Luokka:Vuonna 2024 kuolleet
Blue on Blue

Blue on Blue on Bobby Vintonin kuudes studioalbumi, joka julkaistiin 1963. Tämä albumi sisältää kaksi singlenä ilmestynyttä kappletta "Blue on Blue", ja "Blue Velvet". Albumilla on seuraavat cover-versiot: "St. Louis Blues", "Blueberry Hill", "Am I Blue", "Blue, Blue Day", "Mr. Blue" ja "My Blue Heaven". ==Kappaleet== ===Puoli 1=== # Blue on Blue - (Hal David, Burt Bacharach) - 2:26 # Am I Blue - (Harry Akst, Grant Clark) - 2:19 # Blue, Blue Day - (Don Gibson) - 1:53 # Mr. Blue - (DeWayne Blackwell) - 2:30 # Blue Velvet - (Bernie Wayne, Lee Morris) - 2:47 # St. Louis Blues - (W.C. Handy) - 2:27 ===Puoli 2=== # Blue Skies - (Irving Berlin) - 2:17 # Blue Hawaii - (Leo Robin, Ralph Rainger) - 2:08 # Blue Moon - (Lorenz Hart, Richard Rodgers) - 2:40 # Little Miss Blue - (Bobby Vinton, Formosa) - 2:08 # Blueberry Hill - (Al Lewis, Larry Stock, Vincent Rose) - 2:31 # My Blue Heaven - (Walter Donaldson, George Whiting) - 1:50 ==Albumin tekijät== *Tuottaja: Bob Morgan *Sovitta: Burt Bacharach *Kannen valokuva: Hank Parker ==Listat== Albumit - Billboard (North America) Vuosi Lista Sijoitus 1963 The Billboard 200 10 Singlet - Billboard (North America) Vuosi Single Lista Sijoitus 1963 "Blue on Blue" The Billboard Hot 100 3 1963 "Blue on Blue" Billboard Adult Contemporary 2 1963 "Blue Velvet" The Billboard Hot 100 1 1963 "Blue Velvet" Billboard Adult Contemporary 1 1963 "Blue Velvet" UK Singles Chart 2 Luokka:Vuoden 1963 albumit Luokka:Bobby Vintonin albumit
Kyttä ja puolikas

Kyttä ja puolikas (Cop and a Half, myös nimillä Cop & ½ ja Cop & 1/2) on koko perheen toiminnallinen komediaelokuva, joka valmistui vuonna 1993. Ohjauksesta vastaa Henry Winkler ja pääosia esittävät Burt Reynolds sekä nuori Norman D. Golden II. == Juoni == Devon Butler on kahdeksanvuotias poika, joka asuu Miamissa, Floridassa. Hän rakastaa poliisielokuvia, -sarjoja ja -leikkejä ja hän tuntee kaikki alan termit ja menettelyt. Hänen suurin unelmansa onkin päästä ihkaoikeaksi poliisiksi. Eräänä päivänä hengaillessaan hylätyssä varastossa hän joutuu tahtomattaan murhan silminnäkijäksi. Poliisi haluaa hänen tunnistavan tekijät mutta Devon suostuu vain sillä ehdolla, että hänestä tehdään poliisi. Hän pääseekin veteraanikyttä (ja lapsenvihaaja) Nick McKennan pariksi ja kaksikko joutuu kaikenlaisiin vaarallisiin ja hulvattomiin kommelluksiin etsiessään murhaajaa. == Näyttelijät == ==Arvioita== Video- oppaassa vuodelta 1994 Bello Romano kutsui elokuvaa kamalaksi, tahattoman camp-henkiseksi kalkkunaksi ja antoi sille yhden tähden viidestä, mikä vastaa sanallista arviota ”huono”. ==Lähteet== == Aiheesta muualla == * * Luokka:Yhdysvaltalaiset perhe-elokuvat Luokka:Yhdysvaltalaiset toimintakomediat Luokka:Vuoden 1993 yhdysvaltalaiset elokuvat
Lauri Härö

Lauri Jaakoppi Härö (8. kesäkuuta 1899 Mäntyharju – 30. maaliskuuta 1980) oli suomalainen pikajuoksija. Hän edusti vuoteen 1922 Viipurin Reipasta ja sittemmin Kotkan Intoa. Viitattu 18.6.2009 Härö karsiutui Pariisin olympialaisissa 1924 alkuerissä 100 ja 200 metrin juoksussa. Hän edusti Suomea myös maaottelutasolla. 100 metrin ennätyksensä 10,8 hän juoksi Helsingissä 23. syyskuuta 1923 ja 200 metrin ennätyksensä 22,2 Lahdessa 7. lokakuuta 1923. Vuonna 1920 hän juoksi ensimmäisenä suomalaisena 60 metriä alle 7 sekunnissa. Härö saavutti Kalevan kisoissa 100 metrillä kultaa 1920, 1921, 1922 ja 1923 sekä hopeaa 1925.Hannus, Laitinen, Martiskainen 2002, s. 174 200 metrillä hän sai kultaa 1923, hopeaa 1921 ja 1922 sekä pronssia 1920 ja 1925.Hannus, Laitinen, Martiskainen 2002, s. 178 Härö tunnettiin lempinimellä ”Pippuri- Lasse”. Juostessaan hän puristi nyrkeissään niin sanottuja sisukapuloita. Härö toimi urheilu-uransa jälkeen Metsähallituksen ylimetsänhoitajana. == Lähteet == * === Viitteet === Luokka:Suomalaiset pikajuoksijat Luokka:Suomalaiset metsänhoitajat Luokka:Vuonna 1899 syntyneet Luokka:Vuonna 1980 kuolleet
Cash Warren

Cash Warren (s. 10. tammikuuta 1979 Los Angeles, Kalifornia, Yhdysvallat) on yhdysvaltalainen elokuvatuottaja. Hän on Jessica Alban puoliso vuodesta 2008. Heillä on kaksi tytärtä ja poika. == Lähteet == == Aiheesta muualla == * Luokka:Yhdysvaltalaiset elokuvatuottajat Luokka:Vuonna 1979 syntyneet Luokka:Elävät henkilöt